document_id
int64 0
5.02k
| document_filename
stringlengths 9
106
| line_id
int64 1
81.3k
| text
stringlengths 7
3.62k
|
|---|---|---|---|
4,976 | StateoftheNation.2009.2009-04. Af.txt | 77,277 | Ons moet egter nie die uitdagings onderskat wat ons in die gesig staar nie. Die wêreldwye ekonomiese ineenstorting hou ernstige gevare vir ons ekonomie in wat werksverliese en die lewenskwaliteit van ons mense aanbetref. |
4,976 | StateoftheNation.2009.2009-04. Af.txt | 77,278 | Vanselfsprekend kan die onsekerhede oor die politieke oorgang meer vrae meebring as wat daar tans antwoorde is. |
4,976 | StateoftheNation.2009.2009-04. Af.txt | 77,279 | Gevolglik kan party van ons dalk gehipnotiseer word deur die kortstondige onweer en ons skouers krom trek teen die stormwinde van ekonomiese onstuimigheid en politieke beroering. |
4,976 | StateoftheNation.2009.2009-04. Af.txt | 77,280 | Maar ons reis is een van hoop en volharding. |
4,976 | StateoftheNation.2009.2009-04. Af.txt | 77,281 | Ons kan selfs sê, danksy 'n vreemde wending van die noodlot, dat baie aspekte van ons grondwetlike orde onlangs getoets is, en elkeen het die toets geslaag om 'n demokrasie te openbaar wat uitsonderlik veerkragtig is. |
4,976 | StateoftheNation.2009.2009-04. Af.txt | 77,282 | Ons demokrasie is gesond. Dit word stadig maar seker sterker, en dit word ondersteun deur 'n Grondwet wat nêrens ter wêreld geëwenaar kan word nie. |
4,976 | StateoftheNation.2009.2009-04. Af.txt | 77,283 | Die krag van ons politieke verbintenis tydens hierdie tyd van die verkiesingstryd - wat ons almal saamstem waardig en vredevol moet afloop - is inderdaad die beste waarborg van die volgehoue oorlewing en verdieping van ons demokrasie. |
4,976 | StateoftheNation.2009.2009-04. Af.txt | 77,284 | Dit is Suid-Afrika se mense wat die land se vooruitgang verseker; en dit is hulle wat ons demokrasie sal verseker in die jare wat voorlê. |
4,976 | StateoftheNation.2009.2009-04. Af.txt | 77,285 | Vergun my, Mevrou die Speaker en Voorsitter, om op hierdie noot alle stemgeregtigde Suid-Afrikaners aan te spoor om te registreer en te stem in die komende nasionale en plaaslike verkiesings sodat ons self die toekoms kan bepaal. |
4,976 | StateoftheNation.2009.2009-04. Af.txt | 77,286 | Dit kan elke werksdag by die munisipale kantore gedoen word tot tyd en wyl die kieserslys afgesluit word. Maar ons moet ook gebruik maak van die spesiale registrasie-naweek wat deur die Verkiesingskommissie van Suid-Afrika (die OVK) gereël is, naamlik môre en Sondag, onderskeidelik die 7de en 8ste Februarie. |
4,976 | StateoftheNation.2009.2009-04. Af.txt | 77,287 | Ek wil ook van die geleentheid gebruik maak om te sê dat ek oor die volgende paar dae samesprekings met die Verkiesingskommissie en die provinsiale premiers sal hê en die datum van die verkiesing sal aankondig. |
4,976 | StateoftheNation.2009.2009-04. Af.txt | 77,288 | Ons is ons status as demokrasie te danke aan die mense van Suid-Afrika wat op 27 April 1994 vir die eerste keer gesamentlik hul toekoms in hul eie hande geneem het. |
4,976 | StateoftheNation.2009.2009-04. Af.txt | 77,289 | Met daardie eenvoudige dog verreikende aksie om 'n kruisie te trek vir 'n regering vir al die mense van ons land, het ons die rug gekeer op 'n verlede wat almal ontmens het. |
4,976 | StateoftheNation.2009.2009-04. Af.txt | 77,290 | Daarom is dit gepas om by hierdie geleentheid die 20ste herdenking te vier van die Verklaring van die OAE se ad hoc-komitee vir Suidelike Afrika ten opsigte van die vraag oor Suid-Afrika - algemeen bekend as die Harare Deklarasie. |
4,976 | StateoftheNation.2009.2009-04. Af.txt | 77,291 | Daardie inisiatief het die grondslag gelê vir wêreldwye konsensus deur die Verenigde Nasies oor die benadering tot onderhandelinge in Suid-Afrika. |
4,976 | StateoftheNation.2009.2009-04. Af.txt | 77,292 | In Suid-Afrika het dit ook die inhoud van die 1989 Konferensie vir 'n Demokratiese Toekoms bepaal - wat patriotte vanuit byna alle vlakke van die samelewing verenig het. |
4,976 | StateoftheNation.2009.2009-04. Af.txt | 77,293 | Al hierdie dinge het gelei tot die onderhandelingsproses wat uitgeloop het op ons eerste demokratiese verkiesing in 1994. |
4,976 | StateoftheNation.2009.2009-04. Af.txt | 77,294 | In hierdie opsig moet ons die oorlede president van die African National Congress, Oliver Reginald Tambo, salueer vir dit wat hy deur vastelands- en wêreldliggame geïnisieer en bekendgestel het en wat later 'n kompas vir die vreedsame oplossing van die konflik in ons land sou word. |
4,976 | StateoftheNation.2009.2009-04. Af.txt | 77,295 | Die moedige stap om 'n raamwerk te ontwerp wat vrede en rekonsiliasie nagestreef het, in plaas van oorlog en konflik, het eens en vir altyd die skyndaeraad van 'n 100 jaar tevore herroep, naamlik die sluiting in 1909 van die Nasionale Konvensie, wat die vorming van die Unie van Suid-Afrika voorspel het. |
4,976 | StateoftheNation.2009.2009-04. Af.txt | 77,296 | En nou, 15 jaar na die aanvang van ons demokrasie, kan ons bevestig dat die vrees, onsekerheid en weersin wat 100 jaar gelede 'n eksklusiewe en bedrieglike vrede onder koloniale meesters geskep het, nie net ongegrond was nie, maar ook waarlik misplaas was. |
4,976 | StateoftheNation.2009.2009-04. Af.txt | 77,297 | Daardie vrese en onsekerhede het gelei tot dekades van verset. In hierdie opsig salueer ons daardie dapper seun van ons mense, Solomon Kalushi Mahlangu, wat 30 jaar gelede ter dood veroordeel is met sy kop omhoog, in die trotse wete dat sy bloed die boom van vryheid sou voed. |
4,976 | StateoftheNation.2009.2009-04. Af.txt | 77,298 | Vergun my om aan Lucas Mahlangu, broer van Kalushi, wat die Mahlangu-familie verteenwoordig, erkenning te gee. |
4,976 | StateoftheNation.2009.2009-04. Af.txt | 77,299 | Solomon Mahlangu het die tradisie van vergange krygsmanne voortgesit, onder meer diegene wat onder Koning Cetshwayo geveg het en wat in 1879 die Britse weermag in Isandlwana oorwin het ter verdediging van die vryheid van die inheemse mense van ons land en die soewereiniteit van hul grond. |
4,976 | StateoftheNation.2009.2009-04. Af.txt | 77,300 | n 130 jaar later staan ons verwonder oor die hoop en deursettingsvermoë wat daardie onversetlike harte besiel het. |
4,976 | StateoftheNation.2009.2009-04. Af.txt | 77,301 | In opleidingsentrums het daardie selfde deursettingsvermoë massaverset aangevuur gedurende daardie koue winter ná die verbanning van die vryheidstryd en die inhegtenisneming van meeste van die senior leiers daarvan. |
4,976 | StateoftheNation.2009.2009-04. Af.txt | 77,302 | n Groep moedige soldate het 40 jaar gelede weggebreek van NUSAS om die Suid-Afrikaanse Studente-organisasie (Saso) te stig. |
4,976 | StateoftheNation.2009.2009-04. Af.txt | 77,303 | Deel van hierdie generasie was die vroeë leiers van Saso, wat die volgende persone ingesluit het: Strini Moodley, Professor Barney Pityana, Steve Biko, Onkgopotse Tiro, Harry Nengwekhulu, Themba Sono, Mapetla Mohapi, Mosioua Lekota, Johnny Issel en Mthuli ka Shezi. Ons salueer hulle vir die hoop wat hulle gebring het in 'n tyd van wanhoop. In hierdie opsig gee ons erkenning aan Onkgopotse Tiro se neef, Pat Tlhagwana. |
4,976 | StateoftheNation.2009.2009-04. Af.txt | 77,304 | In dieselfde asem moet ons ook erkenning gee aan die oorlede Ephraim Mogale, die stigterspresident van die Kongres van Suid-Afrikaanse Studente (Cosas) en andere 30 jaar gelede. |
4,976 | StateoftheNation.2009.2009-04. Af.txt | 77,305 | In herinnering aan hierdie studente van vervloë dae is daar 'n blywende boodskap, en die dors na vryheid en kennis is nou selfs sterker ingeboesem by ons jeug. |
4,976 | StateoftheNation.2009.2009-04. Af.txt | 77,306 | Die boodskap van hul heldedade geld vandag nog net so duidelik as soveel jaar gelede, naamlik dat ons saam die grense van geleenthede moet verken; dat ons inderdaad, soos die Vryheidsmanifes dit stel, die "deure van geleerdheid en van kultuur" nog wyer moet oopmaak! |
4,976 | StateoftheNation.2009.2009-04. Af.txt | 77,307 | Ons onthou hierdie organisasies en leiers om die gees van hoop en uithouvermoë te beklemtoon wat die demokratiese stryd geïnspireer het, selfs toe alles treurig gelyk het; om die verantwoordelikheid te benadruk wat op ons skouers rus, naamlik om die ideale waarvoor daar soveel opgeoffer is, te bevorder; om te weier om te swig voor terugslae en ontberinge. |
4,976 | StateoftheNation.2009.2009-04. Af.txt | 77,308 | En dus, Mevrou die Speaker en Agbare Voorsitter, moet ons onsself afvra: hoe het ons dade die afgelope 15 jaar, sedert die geboorte van ons demokrasie, die weg gebaan vir die Suid-Afrikaanse samelewing se evolusie, en hoe het ons die saak van menslike ontwikkeling en menswaardigheid sedert die 2004 demokratiese mandaat bevorder! |
4,976 | StateoftheNation.2009.2009-04. Af.txt | 77,309 | Vandag het ons 'n doeltreffende demokratiese stelsel, gebaseer op die beginsels van deursigtigheid en openheid, met verskeie platforms vir openbare deelname en onafhanklike instansies wat deur die Grondwet gelas is om demokrasie te ondersteun. |
4,976 | StateoftheNation.2009.2009-04. Af.txt | 77,310 | Deur die jare het ons voortdurend die regeringstrukture verbeter. Ons het 'n stelsel van gesonde interregeringsverhoudings tussen alle sfere opgebou, en integrasie binne en tussen hulle verbeter. |
4,976 | StateoftheNation.2009.2009-04. Af.txt | 77,311 | Die Regering kan met reg trots wees daarop dat ons die demografiese samestelling van die Staatsdiens verander het, wat feitlik in alle opsigte die karakter van ons samelewing weerspieël. |
4,976 | StateoftheNation.2009.2009-04. Af.txt | 77,312 | Maar hoewel vroue omtrent 34% van alle senior poste in die Staatsdiens beklee, is dit minder as die teiken vir gelykheid wat ons vir onsself gestel het. |
4,976 | StateoftheNation.2009.2009-04. Af.txt | 77,313 | In die nasionale en provinsiale wetgewers is daar aanduidings dat ons nasie hierdie jaar die 32%-vlak van vroulike verteenwoordiging sal oortref wat in 2004 bereik is, en hopelik selfs die 40% wat in die 2006 plaaslike verkiesings bereik is. |
4,976 | StateoftheNation.2009.2009-04. Af.txt | 77,314 | Ons hoop dat al die politieke partye, terwyl hulle hul verkiesingslyste finaliseer, 'n bydrae sal maak tot hierdie edele strewe! |
4,976 | StateoftheNation.2009.2009-04. Af.txt | 77,315 | Alhoewel sekere vooruitgang gemaak is (naamlik 0,2%), is die situasie minder indrukwekkend met betrekking tot mense met gebreke wat vir die Regering werk, gemeet teen die 2%-teiken wat ons vir onsself gestel het. |
4,976 | StateoftheNation.2009.2009-04. Af.txt | 77,316 | In albei gevalle is die privaatsektor ver agter. |
4,976 | StateoftheNation.2009.2009-04. Af.txt | 77,317 | Verskeie maatreëls is in plek gestel om die doeltreffendheid van die Staatsdiens te verbeter, insluitend finansiële bestuur, Thusong-dienssentrums en ander diensleweringsinisiatiewe, izimbizo en, soos tans in die Departement van Binnelandse Sake, ferm leierskap. |
4,976 | StateoftheNation.2009.2009-04. Af.txt | 77,318 | Daar moet egter nog baie meer gedoen word om die dienskultuur en diensgerigtheid van sommige staatsdiensamptenare te verbeter, veral diegene wat direk met die publiek werk. |
4,976 | StateoftheNation.2009.2009-04. Af.txt | 77,319 | Soos die agbare lede weet, het ons regering die geveg teen misdaad een van ons hoof-fokusareas gemaak. |
4,976 | StateoftheNation.2009.2009-04. Af.txt | 77,320 | Dit word onder meer weerspieël deur wetgewing, reëls en regulasies vir sowel staatsamptenare as politieke ampsbekleërs, vennootskappe met die burgerlike gemeenskap en teenkorrupsie-blitslyne. |
4,976 | StateoftheNation.2009.2009-04. Af.txt | 77,321 | Dit mag wees dat die stelsels vir die voorkoming en straf van korrupsie steeds onvoldoende is, maar uit 'n regeringstelsel-oogpunt kan ons troos vind in die feit dat meer as 70% van korrupsiesake waaroor in die media berig word, openbaar gemaak word omdat die Regering die oortreding opgetel het en inderwaarheid daarteen optree. |
4,976 | StateoftheNation.2009.2009-04. Af.txt | 77,322 | Die privaatsektor het met dieselfde uitdagings te kampe. Op die ou einde het die uitdagings net soveel met regulering te doen as wat dit met konsekwente toepassing te doen het. |
4,976 | StateoftheNation.2009.2009-04. Af.txt | 77,323 | Ek is seker ons almal stem saam dat die welstand van ons samelewing grootliks afhang van die vordering wat ons maak om die nasie se welvaart uit te bou en te verseker dat die voordele van ekonomiese groei deur alle mense gedeel word. |
4,976 | StateoftheNation.2009.2009-04. Af.txt | 77,324 | Dit is algemene kennis dat Suid-Afrika, ná die ekonomiese stagnasie van die laat-1980s en vroeë-1990s, die langste tydperk van volgehoue ekonomiese groei beleef het sedert statistieke daaroor in 1940 vir die eerste keer aangeteken is. |
4,976 | StateoftheNation.2009.2009-04. Af.txt | 77,325 | In die Eerste Dekade van Vryheid het die ekonomie jaarliks gemiddeld met 3% gegroei, en dit het verhoog tot 5% gemiddeld per jaar tussen 2004 tot 2007. |
4,976 | StateoftheNation.2009.2009-04. Af.txt | 77,326 | Terwyl die verbruikersbloeitydperk, aangevuur deur meer werksgeleenthede, stygende inkomste en laer inflasie- en rentekoerse, in hierdie verband 'n rol gespeel het, word ons bemoedig deur die breë spektrum geleenthede vir verdere ontwikkeling in die toekoms. |
4,976 | StateoftheNation.2009.2009-04. Af.txt | 77,327 | Dit sluit eerstens hoër beleggingskoerse in, beide deur die openbare en privaatsektor. Wat dit betref, omtrent vyf jaar gelede het ons gedraai by 16% van bruto vastekapitaalformasie as 'n persentasie van Bruto Binnelandse Produk (BBP). Die groei in beleggings was so groot dat hierdie syfer vandag 22% is, nader aan die 25% wat ons beoog het om eers in 2014 te verkry. |
4,976 | StateoftheNation.2009.2009-04. Af.txt | 77,328 | Dit is deels die gevolg van doelbewuste programme deur die Regering om openbare infrastruktuur uit te brei. |
4,976 | StateoftheNation.2009.2009-04. Af.txt | 77,329 | Dit is ook 'n gevolg van beleide om die klimaat vir privaatsektor-beleggings te verbeter; en om fiskale en monetêre beleid so te bestuur dat dit toegang tot dienste verbeter en die inflasielas verminder, en terselfdertyd makro-ekonomiese stabiliteit en volhoubaarheid verseker. |
4,976 | StateoftheNation.2009.2009-04. Af.txt | 77,330 | Die fokus op mikro-ekonomiese hervorming gedurende die afgelope dekade, en veral die pogings sedert 2004 om stelselmatig die magdom versperrings in die pad van groei uit die weg te ruim, het 'n positiewe impak gehad. |
4,976 | StateoftheNation.2009.2009-04. Af.txt | 77,331 | programme, die vaardigheidstekort, gereguleerde opeenhopings en ondoeltreffendheid van regeringsdienste op 'n gefokusde en stelselmatige wyse aangespreek word. |
4,976 | StateoftheNation.2009.2009-04. Af.txt | 77,332 | Ons ekonomie het meer toeganklik geword, en sedert 1994 het dit gelyktydig meer geïntegreerd geraak in die globale stelsel. Ons finansiële instellings is 'n kragtige voorbeeld wat ons ietwat beskut het teen die wêreldwye ekonomiese storms. |
4,976 | StateoftheNation.2009.2009-04. Af.txt | 77,333 | Tog is hul reikwydte in ons samelewing ver onder verwagting. Ons ekonomie bly grotendeels afhanklik van mynbou en landbou vir uitvoere. Buiten die privaatsektor is daar nog nie genoeg uitbreiding van kritieke sektore nie, veral wat vervaardiging betref. |
4,976 | StateoftheNation.2009.2009-04. Af.txt | 77,334 | Daarom is die groeikoers van uitvoere nie so hoog soos in vergelykbare lande nie. Dit is presies hierdie swakheid wat verantwoordelik is vir die groot negatiewe saldo van die Lopende Rekening, veral in die tye toe ons hoër groei beleef het. |
4,976 | StateoftheNation.2009.2009-04. Af.txt | 77,335 | En omdat ons nie genoeg gespaar het nie, moes ons op korttermyn-kapitaalvloei staatmaak om die tekort sowel as ons beleggingsprogramme te finansier. |
4,976 | StateoftheNation.2009.2009-04. Af.txt | 77,336 | Dit is die uitdagings wat ons land vir seker sal moet aanspreek op die pad vorentoe. |
4,976 | StateoftheNation.2009.2009-04. Af.txt | 77,337 | Van deurslaggewende belang is die vraag: waaroor behoort ekonomiese groei eintlik te gaan Welvaart word geskep om mense se lewenskwaliteit te verbeter? |
4,976 | StateoftheNation.2009.2009-04. Af.txt | 77,338 | Dus behoort die vraag of groei regverdig verdeel word 'n sentrale aspek van alle ekonomiese oorwegings te wees. |
4,976 | StateoftheNation.2009.2009-04. Af.txt | 77,339 | Wat belangrik is, is dat die voordele van groei werkskepping moet insluit en moet verseker dat daar behoorlike werk is. |
4,976 | StateoftheNation.2009.2009-04. Af.txt | 77,340 | Ons kan inderdaad met trots meld dat die ekonomie tussen 1995 en 2003 ongeveer 1,5 miljoen netto nuwe werksgeleenthede geskep het en selfs meer merkwaardig, omtrent 500 000 werksgeleenthede tussen 2004 en 2007. |
4,976 | StateoftheNation.2009.2009-04. Af.txt | 77,341 | In die laasgenoemde tydperk is daar vir die eerste keer sedert die aanbreek van demokrasie meer werk geskep as die aantal mense wat die arbeidsmark betree het, wat die werkloosheidskoers van 31% in 2003 tot 23% in 2007 laat daal het. |
4,976 | StateoftheNation.2009.2009-04. Af.txt | 77,342 | Natuurlik moet dit ons nie laat afsien van ons verpligting om die kwessie van die kwaliteit van hierdie werke te bevraagteken nie, insluitend die regte en voordele wat werkers geniet. |
4,976 | StateoftheNation.2009.2009-04. Af.txt | 77,343 | Om die voordele van groei te deel sluit ook versnelde implementering van regstellende aksie in, insluitend breë swart ekonomiese bemagtiging. |
4,976 | StateoftheNation.2009.2009-04. Af.txt | 77,344 | Dit is nie 'n strewe na 'n sogenaamde rassistiese agenda nie. In werklikheid sal 'n land wat nie die betrokkenheid van sy hele bevolking op alle vlakke van ekonomiese aktiwiteit verseker nie, definitief ver onder sy ware potensiaal presteer. |
4,976 | StateoftheNation.2009.2009-04. Af.txt | 77,345 | Die feit dat die privaatsektor nie genoeg doen om die demografie van bestuurs- en vaardigheidsberoepe in ondernemingsontwikkeling en so meer te verander nie, maak van ons land deels 'n agtergeblewene in hoëgroei-aandele. |
4,976 | StateoftheNation.2009.2009-04. Af.txt | 77,346 | Om in die voordele van groei te deel beteken ook dat die Staat belastinggeld doeltreffend en billik moet aanwend as 'n instrument om die las van voorsiening van openbare goedere te herverdeel én te deel. |
4,976 | StateoftheNation.2009.2009-04. Af.txt | 77,347 | Agbare lede sal bekend wees met meeste van die data oor kwessies rakende maatskaplike dienste. Ek sal egter 'n paar voorbeelde opnoem om weereens die aard van die vooruitgang wat ons al gemaak het en die uitdagings wat ons nog in die gesig staar, uit te lig. |
4,976 | StateoftheNation.2009.2009-04. Af.txt | 77,348 | Die Regering is pynlik bewus daarvan dat volslae armoede nog steeds te wydverspreid in ons samelewing voorkom, en die vlak van ongelykheid is te hoog. |
4,976 | StateoftheNation.2009.2009-04. Af.txt | 77,349 | Ons het in die afgelope 15 jaar ons bes gedoen om hierdie euwel deur maatskaplike dienste uit te roei. |
4,976 | StateoftheNation.2009.2009-04. Af.txt | 77,350 | Eerstens het geld-metrieke armoede aansienlik afgeneem sedert die eeuwisseling. Hierdie afname is grootliks te danke aan 'n dramatiese uitbreiding van besteding op maatskaplike toelae sedert 2002. Hierdie verbetering word weerspieël deur toegang tot basiese dienste - 'n vinnige afname in bate-armoede het die afname in geld-metrieke armoede voorafgegaan, Tweedens, alhoewel die afname in armoede wesenlik was, het algehele ongelykheid gedurende die 1990s vermeerder. Derdens, die dinamika onderliggend aan armoede- en ongelykheidsneigings bepaal die breë beleidsuitkyk Armoede het afgeneem sedert die oorgang, maar ongelykheid het nie verbeter nie. |
4,976 | StateoftheNation.2009.2009-04. Af.txt | 77,351 | Poverty since the Transition: What we Know, p. |
4,976 | StateoftheNation.2009.2009-04. Af.txt | 77,352 | In huishoudings met kinders (gedefinieer as diegene 17 jaar en jonger), het die aantal huishoudings wat gemeld het dat 'n kind honger ly, tussen 2002 en 2006 dramaties verminder (van net oor 31% tot 16%). Dit gee te kenne dat die armoede-situasie opmerklik verbeter het, veral onder mense wat die hoogste graad van welsynsontneming ervaar. Die voorkoms van honger kinders het in vier jaar byna halveer. |
4,976 | StateoftheNation.2009.2009-04. Af.txt | 77,353 | Poverty since the Transition: What we Know, p. |
4,976 | StateoftheNation.2009.2009-04. Af.txt | 77,354 | Hierdie waarnemings word inderdaad bevestig deur ons eie navorsing, wat wys dat inkomste-armoede veral in swart- en kleurling-gemeenskappe afgeneem het, deels as gevolg van laer vlakke van werkloosheid en beter toegang tot maatskaplike toelaes. Terwyl die aantal toelae-begunstigdes in 1999 2,5 miljoen was, het dit teen 2008 vermeerder tot 12,4 miljoen. |
4,976 | StateoftheNation.2009.2009-04. Af.txt | 77,355 | Dit is grootliks te danke aan grootskaalse verbetering in toegang tot die Kindersorg-toelae, wat vermeerder het van 34 000 begunstigdes in 1999 tot 8,1 miljoen in 2008. |
4,976 | StateoftheNation.2009.2009-04. Af.txt | 77,356 | As gedeeltelike bydraer tot die inkomste van die armes, is die teiken van een miljoen werksgeleenthede deur die Uitgebreide Openbare Werke-Program in 2008 bereik, 'n jaar vroeër as beoog in die 2004-verkiesingsmandaat. Dit het die moontlikheid om die program uit te brei en die kwaliteit daarvan te verhoog, aansienlik verbeter. |
4,976 | StateoftheNation.2009.2009-04. Af.txt | 77,357 | Wat huishoudelike toegang tot basiese dienste aanbetref, spreek die syfers vanself. Byvoorbeeld, toegang tot drinkwater het van 62% in 1996 tot 88% in 2008 verbeter; asook tot elektrisiteit (58% tot 72%); en sanitasie (52% tot 73%). |
4,976 | StateoftheNation.2009.2009-04. Af.txt | 77,358 | Bewyse van maatskaplike dienste kan ook gesien word in die reuse verbetering in toegang tot primêregesondheidsorggeriewe. Altesaam 95% van Suid-Afrikaners leef nou nader as vyf kilometer aan 'n gesondheidsfasiliteit, en ons is ingelig dat alle klinieke nou toegang tot drinkwater het. Immunisasiedekking vir kinders het gelykmatig verbeter tot omtrent 85%; en malaria-gevalle het dramaties afgeneem. |
4,976 | StateoftheNation.2009.2009-04. Af.txt | 77,359 | Ons is ook bemoedig dat navorsing oor die voorkoms van MIV stabilisasie 'n effense afname in die tempo van infeksie toon. |
4,976 | StateoftheNation.2009.2009-04. Af.txt | 77,360 | Ons antiretrovirale behandelingsprogramme is nie net die grootste ter wêreld nie, maar dit brei ook voortdurend uit, met meer as 690 000 pasiënte wat al met antiretrovirale behandeling begin het sedert die aanvang van die program. |
4,976 | StateoftheNation.2009.2009-04. Af.txt | 77,361 | Tog het baie gesondheidsgeriewe nie altyd die nodige medisyne, geskikte aantal personeellede en 'n bestendige voorsiening van basiese dienste soos skoon lopende water en elektrisiteit nie. In sommige van hierdie geriewe is die bestuur swak en die gesindheid van personeel moet verbeter. |
4,976 | StateoftheNation.2009.2009-04. Af.txt | 77,362 | In onderwys was daar 'n daling in die onderwyser-leerder-verhouding; amper universele toegang met betrekking tot inskrywings op laerskoolvlak, en 'n verbetering in die aantal leerlinge wat Wiskunde slaag, om 'n paar voorbeelde te noem. |
4,976 | StateoftheNation.2009.2009-04. Af.txt | 77,363 | Terselfdertyd is baie moeite gedoen om infrastruktuur in arm gebiede te verbeter. |
4,976 | StateoftheNation.2009.2009-04. Af.txt | 77,364 | Natuurlik weet ons dat die uitsakkoers, veral op sekondêre en tersiêre vlak, onaanvaarbaar hoog is, en dat die onderwysstelsel nog die nodige vaardighede moet voorsien wat deur die samelewing vereis word. |
4,976 | StateoftheNation.2009.2009-04. Af.txt | 77,365 | Om aan te sluit hierby, dui neigings in prestasie, beide vir onderwys en leer, 'n kommerwekkende ooreenstemming met die sosiale verdeeldheid van die verlede. |
4,976 | StateoftheNation.2009.2009-04. Af.txt | 77,366 | Ironies genoeg is die infrastruktuur en administratiewe en onderwyservermoëns juis die minste indrukwekkend waar onderwys die nodigste is om die siklus van armoede te verlig. |
4,976 | StateoftheNation.2009.2009-04. Af.txt | 77,367 | Die Regering se maatskaplike programme het die batebasis van arm mense verbeter, in die vorm van behuising - met 2,6 miljoen gesubsidieerde huise wat voorsien is. |
4,976 | StateoftheNation.2009.2009-04. Af.txt | 77,368 | Natuurlik moet ons ook toegee dat die grondherverdelingsprogram en die na-vestiging-ondersteuning vinniger en beter hanteer kon word. |
4,976 | StateoftheNation.2009.2009-04. Af.txt | 77,369 | Oor die algemeen is ons trots op die vordering van ons maatskaplike programme. Maar ons kan nie tevrede wees met slegs kwantitatiewe verandering nie. |
4,976 | StateoftheNation.2009.2009-04. Af.txt | 77,370 | Hetsy in onderwys, gesondheid, behuising, water of sanitasie, die sentrale vraag waarmee ons elke dag gekonfronteer word, is hoe om die kwaliteit van hierdie dienste te verbeter! Ons het nog baie werk wat dit aanbetref. |
4,976 | StateoftheNation.2009.2009-04. Af.txt | 77,371 | Die euwel van misdaad bly 'n hoofbron van onsekerheid vir Suid-Afrikaners. Daar is daagliks, beide in arm en ryk buurte, vrees vir die moontlikheid van 'n gewelddadig aanval. |
4,976 | StateoftheNation.2009.2009-04. Af.txt | 77,372 | In openbare en privaatinstansies is die moontlikheid van misdadige skemas wat hulpbronne uitwis deur korrupsie altyd 'n bron van groot kommer. |
4,976 | StateoftheNation.2009.2009-04. Af.txt | 77,373 | Die feit is dat die algehele misdaadkoers, nadat dit in 2002 'n hoogtepunt bereik het, bestendig gedaal het. Allerhande statistieke kan aangehaal word om dit te bevestig. |
4,976 | StateoftheNation.2009.2009-04. Af.txt | 77,374 | Maar ons weet dat die afname nie vinnig genoeg gebeur nie, nie eens teen die koers van 7% tot 10% wat ons vir onsself in verskeie kontakmisdaadkategorieë gestel het nie. Die feit dat voorvalle van gewelddadige inbrake in huise en besighede toegeneem het, en dat misdaad teen vroue en kinders nie beduidend afgeneem het nie, is rede tot groot kommer. |
4,976 | StateoftheNation.2009.2009-04. Af.txt | 77,375 | Dit dui op swakhede in ons buurte, veral om bande van gemeenskaplike solidariteit te bou wat ons sal help om misdaad te voorkom en te bekamp. Dit dui op swakhede in die doeltreffendheid van die hofstelsel, beide met betrekking tot tegniese en ander infrastruktuur en bestuur. |
4,976 | StateoftheNation.2009.2009-04. Af.txt | 77,376 | Hierdie is die kwessies wat nou aangespreek word deur omvattende veranderinge in die kriminele regstelsel. |
Subsets and Splits
No community queries yet
The top public SQL queries from the community will appear here once available.